Η **Άννα Σρσεν** (κροατικά: Ana Sršen), η οποία γεννήθηκε το 1973 στο Ντουμπρόβνικ της Γιουγκοσλαβίας και ζει στο Ζάγκρεμπ, είναι η πρώτη εξέχουσα παραολυμπιακή κολυμβήτρια της σύγχρονης Κροατίας, που αργότερα έγινε προπονήτρια και ιδρύτρια της λέσχης κολύμβησης Natator. Η Σρσεν έχει καταρρίψει αρκετά ευρωπαϊκά ρεκόρ κατά τη διάρκεια των αγωνιστικών της χρόνων στην κολύμβηση και παρέμεινε ακτιβίστρια και υποστηρίκτρια τόσο της κολύμβησης όσο και άλλων αθλημάτων και αθλητών.

Βιογραφία
---------

Παρά τον ακρωτηριασμό των κάτω άκρων ο οποίος επήλθε ως αποτέλεσμα όγκου στην ηλικία των δεκατριών ετών, η Άννα δεν εγκατέλειψε τη σωματική δραστηριότητα. Μετακόμισε στο Λονδίνο για να σπουδάσει και για να προπονηθεί με πιο επαγγελματικό τρόπο. Το 1998, έγινε κάτοχος του παγκοσμίου ρεκόρ στα 100 μέτρα πρόσθιο. Το 2002, σημείωσε δύο παγκόσμια ρεκόρ στους Παγκόσμιους Αγώνες στο Ζάγκρεμπ: το ένα στα 200 μέτρα και το άλλο στα 800 μέτρα ελεύθερο. Πήρε μέρος σε τέσσερις Παραολυμπιακούς Αγώνες από το 1996 έως το 2008, οπότε συμμετείχε στους Θερινούς Παραολυμπιακούς Αγώνες του 2008. Αυτός υπήρξε και ο τελευταίος μεγάλος αγώνας της, λιγότερο από τέσσερις μήνες μετά τη γέννηση του γιου της.

 Η Άννα Σρσεν μετά τον αγώνα το 2004
Η Άννα Σρσεν διευθύνει τον Κολυμβητικό Όμιλο Natator, ο οποίος είναι ένας από τους καλύτερους συλλόγους για τις νέες γενιές διεθνών παραολυμπιακών κολυμβητών.

Το 2006, ήταν ιδρυτική διευθύντρια της Κροατικής Παραολυμπιακής Ομοσπονδίας Κολύμβησης (Hrvatski plivački savez osoba s validitetom), όπου έμεινε για 12 χρόνια και επί του παρόντος είναι αντιπρόεδρος της Κροατικής Παραολυμπιακής Επιτροπής.

Συχνά παίρνει μέρος σε παρουσιάσεις και ομιλίες υπέρ ενός πιο προσβάσιμου, κοινωνικά δίκαιου και δημοκρατικού αθλητικού συστήματος στο οποίο να μπορούν να συμμετάσχουν όλοι. Μεταξύ των δράσεών της περιλαμβάνονται εμφανίσεων σε τηλεοπτικά κανάλια, σε έντυπα και σε διαδικτυακά μέσα που αυξάνουν τη δημοσιότητα των αθλητών με προσθετικά μέλη, καθώς και της διαθέσιμης υποστήριξης για παιδιά.

Η Άννα Σρσεν είναι παντρεμένη με τον Μπόρις Σουσκόβιτς, ιδρυτή της αλυσίδας καταστημάτων WULF Sport και ShoeBeDo, με τον οποίο έχει δύο παιδιά. Το 2007, έχασε τον μικρότερο αδερφό της όταν αυτός ήταν ακόμη έφηβος ως αποτέλεσμα τροχαίου ατυχήματος στο νησί Μλιετ (στο οποίο κατοικεί η οικογένειά της) και λόγω δυσκολιών στις μεταφορές έκτακτης ανάγκης. Προς τιμήν του αδελφού της, ίδρυσε ένα ίδρυμα, αλλά και υποστήριξε την ενίσχυση των έργων υποδομής για αυτό το απομακρυσμένο νησί.

Παραπομπές
----------

 

1. ↑  «Athlete Search Results». *paralympic.org*. Αρχειοθετήθηκε από το πρωτότυπο στις 4 Μαρτίου 2016. Ανακτήθηκε στις 22 Απριλίου 2014.
2. ↑  «Sa 13 godina joj je amputirana noga, ali strast za životom nitko joj nije mogao uzeti». *www.vecernji.hr* (στα Κροατικά). Ανακτήθηκε στις 6 Σεπτεμβρίου 2020.
3. ↑  «Roberto Zidar: novi predsjednik Plivačkog Saveza - Novosti .: HPO». *www.hpo.hr* (στα Κροατικά). Ανακτήθηκε στις 3 Μαρτίου 2021.
4. ↑  «Međunarodni seminar o ravnopravnosti spolova u sportu». *www.hoo.hr* (στα Κροατικά). Αρχειοθετήθηκε από το πρωτότυπο στις 9 Νοεμβρίου 2021. Ανακτήθηκε στις 3 Μαρτίου 2021.
5. ↑  «Ana Sršen: Sport ne smije biti ekskluziva pojedinaca!» (στα Κροατικά). Αρχειοθετήθηκε από το πρωτότυπο στις 3 Μαρτίου 2016. Ανακτήθηκε στις 6 Ιανουαρίου 2016.
6. ↑  «Gloria - Ana Sršen u suzama je pogledala ovaj film: 'I sama sam bila Feniks koji je poletio iz pepela'». *www.gloria.hr* (στα Κροατικά). 2 Σεπτεμβρίου 2020. Ανακτήθηκε στις 3 Μαρτίου 2021.
7. ↑  «'Drago mi je što su moja postignuća motivacija'». *STORYHR* (στα Αγγλικά). Ανακτήθηκε στις 3 Μαρτίου 2021.
8. ↑  «Vlada Republike Hrvatske - Potpredsjednica Vlade primila je danas načelnika Općine Mljet Nikolu Hajdića i Anu Sršen». *vlada.gov.hr*. Ανακτήθηκε στις 3 Μαρτίου 2021.
9. ↑  «Gloria - Zaklada posvećena bratu». *www.gloria.hr* (στα Κροατικά). 21 Αυγούστου 2007. Ανακτήθηκε στις 3 Μαρτίου 2021.

Εξωτερικοί σύνδεσμοι
--------------------

* Κροατική αθλητική ιστορία
* Σελίδα του συλλόγου Natator Αρχειοθετήθηκε 2020-08-07 στο Wayback Machine.
* Βίντεο του συλλόγου Natator: LET'S SWIM TOGETHER 2020